Enghraifft o Strwythur Ychwanegol - Tasg Grŵp Hanes

**Amcan Dysgu:**

Crynhoi’r rhesymau dros y cyfyngiadau ar fewnfudo yn Unol Daleithiau America (UDA) yn yr 1920au

**Tasg:**

Gweithiwch fel grŵp i greu poster sy’n crynhoi’r rhesymau dros y cyfyngiadau ar fewnfudo yn UDA yn yr 1920au.

**Meini Prawf Llwyddiant:**

1. mae’r grŵp wedi llunio poster maint A3
2. mae’r poster yn rhoi amlinelliad o’r cyfyngiadau ar fewnfudo
3. mae’r poster yn crynhoi’r prif faterion sy’n ymwneud â/ag:

* ofni comiwnyddiaeth
* bomiau, anarchyddion a streiciau
* effeithiau’r Rhyfel Byd Cyntaf
* gwrthwynebiad i fewnfudo oddi wrth y Protestaniaid Gwyn Eingl Sacsonaidd (WASPS)

1. mae’r poster yn cynnwys gwybodaeth benodol
2. mae’r poster yn cynnwys y GEIRIAU ALLWEDDOL:

* Y Braw Coch
* Mewnfudwyr o Ddwyrain Ewrop
* Senoffobia
* Diogelwch
* Anarchydd
* Ymosod/Ymosodiadau
* Cyrchoedd Palmer
* Prawf llythrennedd 1917
* 1921 – Deddf Cwota Brys

**Amser a ddyrennir:** 4 gwers

## **Gweithgareddau a awgrymir ac amser a ddyrennir::**

|  |  |  |
| --- | --- | --- |
| **Gweithgaredd a Awgrymir** | **Amser a ddyrennir** | **Pryd a lle** |
| Edrychwch ar y tasgau a awgrymir (isod) a phenderfynu pa aelod o’r grŵp fydd yn cwblhau pob tasg (cam 1) | 30 munud | Dosbarth (1 Mehefin) |
| Ymchwilia’r maes pwnc yr wyt ti wedi penderfynu ei gyflawni (cam 2) | 1 awr 30 munud | Dosbarth (1 ac 2 Mehefin) |
| Gorffenna dy ymchwil a chyflwyno’r prif bwyntiau o’th ymchwil i weddill y grŵp. Dylet gynnwys unrhyw eiriau allweddol o’r meini prawf llwyddiant sy’n gysylltiedig â’th faes pwnc (cam 3) | 30 munud | Dosbarth (2 Mehefin) |
| O fewn eich grŵp, penderfynwch sut y byddwch yn cyflwyno eich poster (cam 4) | 15 munud | Dosbarth (5 Mehefin) |
| Dechreua’r gwaith o greu’r poster gyda’th grŵp (cam 5) | 45 munud | Dosbarth (5 Mehefin) |
| Os byddwch yn sylwi nad yw eich poster yn diwallu rhai neu’r cyfan o’r meini prawf llwyddiant, diwygiwch eich poster fel bod yr holl feini prawf llwyddiant yn cael eu diwallu (cam 6) | 40 munud | Dosbarth (7 Mehefin) |
| Cyflwynwch y poster i’r athro i’w farcio | N/G | Dosbarth (7 Mehefin) |

|  |
| --- |
| **Gwaith Grŵp - Canllawiau i’th Helpu i Ddeall dy Rôl o fewn y Gweithgaredd Grŵp** *Cam 1 – Dynodi Tasgau* Wrth gyflawni gwaith o fewn grŵp, cam cyntaf defnyddiol yw dynodi’r holl dasgau sydd eu hangen i gwblhau’r gweithgaredd. Ar gyfer y gweithgaredd hwn, efallai y gallant fod yn:   * Ymchwil ar y cyfyngiadau ar fewnfudo a rhestru’r prif faterion * Ymchwil ar ofni comiwnyddiaeth a rhestru’r prif faterion * Ymchwilio bomiau, anarchyddion a streiciau a rhestru’r prif faterion * Ymchwilio effeithiau’r Rhyfel Byd Cyntaf a rhestru’r prif faterion * Ymchwilio’r gwrthwynebiad i fewnfudo gan y Protestaniaid Gwyn Eingl Sacsonaidd (WASPS) a rhestru’r prif faterion * Penderfynu sut i gyflwyno eich poster (gan ddefnyddio pinnau lliwio a phapur /defnyddio graffeg) * Creu’r poster * Gwirio’r poster yn erbyn y meini prawf llwyddiant  *Cam 2 - dyrannu tasgau i aelodau’r grŵp* Y cam nesaf yw dyrannu tasgau i’r grŵp. Dylai pob unigolyn nodi’r tasgau y byddai’n well ganddynt eu cyflawni. Dylet nodi pa dasgau sydd well gennyt ti, ac os nad wyt yn ffafrio unrhyw dasg, dyweda wrth weddill y grŵp am hyn. Yna, dylai’r grŵp edrych ar:   * ba dasgau sydd heb eu dewis. * pa dasgau sydd wedi’u dewis gan fwy nag un unigolyn. * ac yna bydd angen i’r grŵp benderfynu pwy sy’n gwneud pa dasg.   Yn y grŵp, mae barn pawb yn ddilys, a dylid trafod dyrannu’r tasgau yn deg.  Efallai na fyddi’n gallu gwneud y dasg sydd orau gennyt ti. Mae hyn yn iawn, weithiau mae gweithio fel tîm yn golygu fod rhaid i ti gyflawni tasgau nad wyt ti eisiau eu gwneud bob tro. *Cam 3 – Cwblhau tasgau ymchwil unigol*Bydd pob aelod o’r grŵp wedi hynny yn cyflawni tasg ymchwil yn unigol. Bydd angen i’r rhain gael eu cyflawni yn ystod gwersi 1 a 2. Ar ddiwedd gwers 2, bydd pob aelod yn cyflwyno eu rhestrau o brif faterion i weddill y grŵp.*Cam 4 – Penderfynu sut i gyflwyno’r poster* Dylai’r grŵp wneud awgrymiadau am sut i gyflwyno’r poster a chreu rhestr ohonynt. Yna bydd angen i’r grŵp bleidleisio ar y syniad gorau. Y syniad gyda’r mwyaf o bleidleisiau fydd yn cael ei ddewis. Os oes pleidlais gyfartal, yna gallwch ofyn i ddisgybl neu athro i bleidleisio *Cam 5 – Creu’r poster* Gall un, rhai neu aelodau’r grŵp cyfan gymryd rhan wrth greu’r poster, gan ddibynnu ar eich dewis o boster. Dylet nodi a fyddet yn hoffi helpu i greu’r poster ai peidio. *Cam 6 – Gwirio’r poster yn erbyn y meini prawf llwyddiant*Dylai pob aelod o’r grŵp wirio cynnwys y poster yn erbyn y meini prawf llwyddiant a amlinellir uchod, a’i ddiwygio os oes angen. |

|  |  |
| --- | --- |
| **Gwybodaeth ychwanegol – Sut fyddet ti’n gwybod pryd wyt ti wedi cwblhau’r dasg** | **(✓)** |
| Mae pawb yn y grŵp wedi cwblhau eu tasgau unigol |  |
| Mae eich poster yn cynnwys yr holl elfennau a amlinellir yn y meini prawf llwyddiant |  |
| Mae eich poster wedi’i gyflwyno’n daclus |  |